Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na 5. sjednici od 14. prosinca 2021. godine, donosi

**O D L U K U**

**o II. izmjenama i dopunama Programa javnih potreba u osnovnom školstvu**

**Grada Šibenika za 2021. godinu**

**I.**

Program javnih potreba u osnovnom školstvu Grada Šibenika za 2021. godinu („Službeni glasnik Grada Šibenika“, broj 12/20 i 7/21) mijenja se i dopunjuje:

1. U točki I. stavku 1. iznos od 78.144.000,00 kuna mijenja se u iznos „80.131.000,00 kuna“;
2. U točki II. tekst Planirana sredstva 8.379.000,00 kuna mijenja se u tekst „Planirana sredstva 8.378.400,00 kuna“; te se u istoj točki stavak 3. mijenja i glasi: „U Proračunu Grada Šibenika za 2021. godinu planirana su decentralizirana sredstva za osnovne škole u iznosu od 7.003.400,00 kuna koja se odnose na materijalne i financijske rashode i rashode za tekuće i investicijsko održavanje, te 1.375.000,00 kuna za kapitalna ulaganja u škole, što je sveukupno 8.378.400,00 kuna.“;
3. U točki III. tekst Planirana sredstva: 64.057.000,00 kuna mijenja se u tekst „Planirana sredstva: 66.716.600,00 kuna“;
4. U točki IV. tekst Planirana sredstva: 5.708.000,00 kuna mijenja se u tekst „Planirana sredstva: 5.036.000,00 kuna“. U istoj točki mijenja se i dopunjuje:

- u podtočki 1. AKTIVNOST: Produženi boravak, u stavku 6. iznos od 1.003.000,00 kuna mijenja

se u iznos „1.117.500,00 kuna“,

- u podtočki 2. AKTIVNOST: Jednokratna novčana pomoć za nabavu radnih bilježnica i drugog

obrazovnog materijala, u stavku 3. iznos od 383.000,00 kuna mijenja se u iznos „354.000,00

kuna“;

- u podtočki 3. AKTIVNOST: Projekt pomoćnika u nastavi u stavku 4. iznos od 1.658.000,00 kuna

mijenja se u iznos „811.000,00 kuna“;

- u podtočki 4. AKTIVNOST: Projekt prehrane djece, u stavku 3. iznos od 842.000,00 kuna mijenja

se u iznos „432.000,00 kuna“;

- u podtočki 5. AKTIVNOST: Projekt Erasmus+ u stavku 2. iznos od 839.000,00 kuna mijenja se

u iznos „600.000,00 kuna“;

- u podtočki 7. AKTIVNOST: Projekt „Školska shema“, u stavku 2. iznos od 229.000,00 kuna

mijenja se u iznos „207.000,00 kuna“.

- u podtočki 8. AKTIVNOST: Kapitalna ulaganja u škole, 8.1. Sanacija Područne škole Raslina u

stavku 2. iznos od 527.000,00 kuna mijenja se u iznos „528.000,00 kuna“; te se iza iste

podtočke dodaje nova podtočka koja glasi:

„- **9. AKTIVNOST: Projekt pomoćnika u nastavi 3.**

U cilju uključivanja učenika s posebnim obrazovnim potrebama u redoviti sustav odgoja i obrazovanja, Grad Šibenik provodi projekt „Pomoćnika u nastavi 3“ obzirom da je projekt Pomoćnici u nastavi za učenike s teškoćama u razvoju 2 uspješno završen u srpnju 2021. godine. Grad se u partnerstvu s osam osnovnih škola javio na otvoreni poziv na dostavu projektnih prijedloga UP.03.2.1.06 „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.“ koje je raspisalo Ministarstvo znanosti i obrazovanja za dodjelu sredstava iz Europskog socijalnog fonda (ESF,) uz obavezno sufinanciranje iz državnog i gradskog proračuna. Projektni prijedlog je prihvaćen, te je sklopljen Ugovor o dodjeli bespovratnih sredstava. Ugovorom je definirana ukupna vrijednost projekta u iznosu od 1.902.675,60 kn za jednogodišnje razdoblje.

Grad Šibenik je za početak školske godine 2021./2022. dobio suglasnost Ministarstva znanosti i obrazovanja za uključivanje 41 pomoćnika u nastavi i jednog stručnog komunikacijskog posrednika za ukupno 42 učenika s teškoćama u razvoju. Međutim, zbog nedovoljnog broja prihvatljivih kandidata prije samog početka nastavne godine angažirano je 39 pomoćnika. Ostatak pomoćnika u nastavi/stručni komunikacijski posrednik se zapošljava putem natječaja koje po potrebi obavljaju partnerske osnovne škole. Partnerske osnovne škole su: OŠ Petra Krešimira IV., OŠ Meterize, OŠ Tina Ujevića, OŠ Jurja Šižgorića, OŠ Jurja Dalmatinca, OŠ Fausta Vrančića, OŠ Brodarica i OŠ Vidici.

***U Proračunu Grada Šibenika za 2022. godinu planirana sredstva za ovu aktivnost iznose 759.500,00 kuna.“***

**II.**

Ova Odluka stupa na snagu dan nakon objave u „Službenom glasniku Grada Šibenika“.

KLASA: 602-02/20-01/127

URBROJ: 2182/01-05/1-21-6

Šibenik,14. prosinca 2021.

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Dostaviti:

1. „Službeni glasnik Grada Šibenika“ - ovdje

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje